CELEX: 62020TN0113
Language: fi
Date: 2020-02-20 00:00:00
Title: Asia T-113/20: Kanne 20.2.2020 – BSEF v. komissio

20.4.2020   
            
            
               FI
            
            
               Euroopan unionin virallinen lehti
            
            
               C 129/16
            
         
      Kanne 20.2.2020 – BSEF v. komissio
      (Asia T-113/20)
      (2020/C 129/21)
      Oikeudenkäyntikieli: englanti
      
         Asianosaiset
      
      
         Kantaja: Bromine Science Environnemental Forum (BSEF) (Bryssel, Belgia) (edustajat: asianajajat R. Cana, E. Mullier ja H. Widemann)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan elektronisten näyttöjen ekologista suunnittelua koskevista vaatimuksista Euroopan parlamentin ja neuvoston direktiivin 2009/125/EY nojalla sekä komission asetuksen (EY) N:o 1275/2008 muuttamisesta ja komission asetuksen (EY) N:o 642/2009 kumoamisesta 1.10.2019 annettu komission asetus (EU) 2019/2021 sikäli kuin siinä kielletään halogenoidut palonestoaineet
               
            
                  —
               
               
                  velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisen asetuksen antaessaan komissio rikkoi ekologisesta suunnittelusta annetun direktiivin (1) 1 artiklan 4 kohtaa ja 15 artiklan 2 kohdan c alakohdan i alakohtaa, käytti väärin toimivaltaansa ja ylitti toimivaltansa sekä esti muiden unionin oikeuden säädösten tehokkaan oikeusvaikutuksen.
               
            
                  2)
               
               
                  Toinen kanneperuste, jonka mukaan komissio loukkasi kantajan puolustautumisoikeuksia kieltämällä riidanalaisella asetuksella halogenoidut palonestoaineet elektronisissa näytöissä.
               
            
                  3)
               
               
                  Kolmas kanneperuste, jonka mukaan komissio teki ilmeisen arviointivirheen eikä ottanut kaikkia tietoja huomioon, rikkoi ekologisesta suunnittelusta annetun direktiivin 15 artiklan 1 kohtaa ja laiminlöi velvollisuutensa suorittaa asianmukainen vaikutustenarviointi, kun se kielsi halogenoidut palonestoaineet riidanalaisella asetuksella.
               
            
                  4)
               
               
                  Neljäs kanneperuste, jonka mukaan riidanalaisella asetuksella loukataan oikeusvarmuuden periaatetta, koska kantaja asetetaan oikeudellisen epävarmuuden tilaan, jota ei voida hyväksyä.
               
            
                  5)
               
               
                  Viides kanneperuste, jonka mukaan riidanalaisella asetuksella loukataan suhteellisuusperiaatetta, koska halogenoitujen palonestoaineiden kielto ylittää sen, mikä on asianmukaista, ei ole tarpeen tavoiteltujen päämäärien saavuttamiseksi eikä ole vähiten rajoittava toimenpide, johon komissio olisi voinut turvautua.
               
            
                  6)
               
               
                  Kuudes kanneperuste, jonka mukaan riidanalaisella asetuksella loukataan yhdenvertaisen kohtelun periaatetta, koska halogenoitujen palonestoaineiden kielto on syrjivä muita tuoteryhmiä ja muita aineita kohtaan.
               
            
                  7)
               
               
                  Seitsemäs kanneperuste, jonka mukaan riidanalaisen asetuksen antaessaan komissio rikkoi ekologisesta suunnittelusta annetun direktiivin 15 artiklan 1 kohtaa sekä päätöksen 1999/468/EY (2) 5a artiklan 1-4 kohtaa, 7 ja 8 artiklaa ja käytti väärin toimivaltaansa.
               
            
         (1)  Energiaan liittyvien tuotteiden ekologiselle suunnittelulle asetettavien vaatimusten puitteista 21.10.2009 annettu Euroopan parlamentin ja neuvoston direktiivi 2009/125/EY (EUVL 2009, L 285, s. 10).
      
         (2)  Menettelystä komissiolle siirrettyä täytäntöönpanovaltaa käytettäessä 28.6.1999 annettu neuvoston päätös (EYVL 1999, L 184, s. 23).